**KYSELY**

**Nykytila – Käytännöt – Tekniikka – Juridiikka**

Tekijänoikeusinfran nykytila edustamasi yhteisön näkökulmasta

*Tarkastelun systematisoimiseksi käytämme ulottuvuuksia ”Tiedon syntyminen” ja ”Tiedon luonne”*

***LUOVA ALA/ROOLI: elokuva. KAVI arkistoi.*** *Näkökulma tässä on nimenomaan KAVIn, ei pääasiassa koko elokuva-alan.*

TÄYTÄ PERUSTIETOA TEOS- JA TEKIJÄTIEDOISTA OMALLA ALALLASI

|  |  |  |  |
| --- | --- | --- | --- |
| *Tiedon luonne* | *Tieto tekijästä, moraaliset oikeudet* | *Tieto taloudellisten oikeuksien omistajasta* | *Tieto teoksesta/tuotteesta* |
| **Tiedon syntyminen** |
| **Kuka** | KAVI kerää tekijätietoa eri lähteistä. Kotimaisten pitkien elokuvien osalta pyritään kaikkien tekijätietojen keräämiseen. Elokuvaan on tekijänoikuksia kaikilla, jotka ovat antaneet sen tekemiseen luovan panoksen. | Elokuvien oikeudet siirretään tuotantoyhtiölle, joten KAVI kirjaa vain tiedon siitä. Vanhojen elokuvien osalta kirjataan tietoon tulleet oikeuksien siirrot, mutta KAVIn tieto on täysin epävirallinen käsitys kunkin elokuvan oikeustilanteesta.  **Esimerkin kuvaus elokuvien oikeuksista on hyvin omituinen ja virheellinen.** | Elokuvan nimet, esimerkiksi työnimet, eri maissa käytetyt nimet;  näyttelijät ja esiintyjät; laajasti tietoa teoksesta: esimerkiksi lajityyppi, tiivistelmä, sisällönkuvaus, lehtiarvostelut, palkinnot, esitykset.  KAVI julkaisee lähes kaiken keräämänsä tiedon elokuvista verkkopalvelussaan elonet.finna.fi |
| **Miksi** | KAVIn päätarkoitus datan keräämisellä on kulttuurihistoriallinen. | Tekijänoikeustietojen hallinta on KAVIlle sekundääristä, sillä sen tehtäviin ei kuulu olla niistä vastaava viranomainen. Asiakkaille KAVI tarjoaa parhaan tietonsa mukaisen vastauksen, kun joku haluaa käyttää teosta. Varsinaiset korvaukset oikeuksien omistaja saa yleensä suoraan käyttäjän kanssa tehtävän sopimuksen kautta.  **Esimerkin kuvaus tekijänoikeustietojen rekisteröinnistä on omituinen, koska elokuva-alan taloudelliset korvaukset eivät tyypillisesti kulje yhteishallinnoinnin tai Kopioston ja APFIn kautta. Elokuva-alalla Suomessa ei ole koko alaa edustavaa yhteishallinnointijärjestöä.** | KAVIn päätarkoitus datan keräämisellä on kulttuurihistoriallinen. |
| **Miten & Koska** | KAVI kerää tekijätietoa jo elokuvan tuotantovaiheessa. Tietoja täydennetään jatkuvasti. | Elokuvan oikeustietoja päivitetään aina, kun tietoa saadaan. Tieto on vapaakirjoitteisessa tekstikentässä. | Pitkien kotimaisten elokuvien tarkka tarkastelu tehdään noin viiden vuoden kuluttua ensi-illasta, jotta esim. arvostelut saadaan kaikki käsittelyyn ja jotta ajan antama perspektiivi auttaa teoksen objektiivisessa käsittelyssä. |

**Käytännöt-ryhmässä** haluamme lisäksi dokumentoida mitkä tekijät auttaisivat tehokkaampaan metadatan syntyyn, päivittämiseen, säilyttämiseen julkaisualustojen moninaisuudessa ja uusien liiketoimintamahdollisuuksien syntyyn datan päälle? Entä mitkä haittaavat / voivat haitata? Onko alalla toimintatapoja tai sopimuskäytäntöjä, jotka vaikeuttavat datan syntymistä, ylläpitämistä tai siirtämistä? Onko alalla menossa kehitysprojekteja esimerkiksi hajautetuista järjestelmistä?

**Tekniikka-ryhmässä** on tarkoitus selvittää, mitä formaatteja ja standardeja on nyt käytössä eri aloilla teoksia julkaistaessa? Onko ja miten yhteensopivuus teos- ja tekijätiedon välityksessä pyritty varmistamaan? Onko metadatalomakkeiden kehittämiseen tai käytettäviin formaatteihin ollut mahdollisuutta vaikuttaa? Onko alalla kokeiltu LCC (Linked content coalition) muodostamia yhteisiä RDI-standardoituja[[1]](#footnote-1) oikeuksien ilmoitustapoja?

**Juristiryhmässä** pohdinnan keskiössä on pelikenttä, jossa kukin ala toimii ekosysteemissä keskenään eri lainsäädäntöjen ja sopimusten perusteella. Pysähdy miettimään erityisesti lainsäädännön vaikutuksia oman alasi teos- ja tekijätietoja koskeviin käytäntöihin.

KÄYTETYT TERMIT JA ESIMERKIT TIEDOISTA, JOTA HAETAAN

|  |  |  |  |
| --- | --- | --- | --- |
| Tiedon luonne | Tieto tekijästä, moraaliset tekijänoikeudet | Tieto taloudellisten oikeuksien omistajasta | Tieto tuotteesta / mitä käyttäjä/ kuluttaja käyttää |
| Kuvaus | Kaikilla  Kuka/ketkä ovat luoneet suojatun teoksen tai muun suojatun sisällön. Onko olemassa alalla hyväksyttyä ryhmittelyä tekijöistä ja muista oikeudenhaltijoista.  Onko olemassa alalla hyväksyttyä tunnistetta tekijän tunnistamiseksi?  Yhteisteokset? | Teosten käytöstä saa korvauksen, jos oikeudenhaltija voidaan tunnistaa. Yhteishallinnointi-järjestöjen/Palvelujen keräämien korvausten jakamisessa oikeudenhaltijalle tarvitaan tieto oikeuksien tämänhetkisestä omistajasta.  Onko olemassa alalla hyväksyttyä tunnistetta oikeudenhaltijan tunnistamiseksi?  Olisi hyvä kuulla myös pohdintaa alan erilaisista teoksen käyttötyypeistä, maantieteellisen ulottuvuuden merkityksestä ja alan sopimus­käytännön ja toimintatapojen selkeydestä näiltä osin | Käyttäjä kokee hyödyntävänsä jotakin tuotetta/ palvelua.  Mitä tietoa käyttäjä/kuluttaja saa/näkee teoksesta, aineistosta joka on suojattu?  Linkitetäänkö  (metadataan/  visuaalisesti) mm. tieto moraalisten ja taloudellisten oikeuksien haltijoista. Tuotteesta itsestäänkin voi olla tietoa (synopsis, asiasanat) |
| Esimerkki | Tieto elokuvan ohjaajasta, lavastajasta, näyttelijöistä | Elokuvan oikeudenomistaja on televisioesitysten ja hotellikäytön osalta studio, edelleenlähetyksen ja Suomessa tapahtuvan opetuskäytön osalta tekijät. | Elokuvalla on nimi, ISAN-standardin mukainen ID, synopsis, ikärajasuositus, genre. Lisäksi voi olla tietoa elokuvaan sisältämästä musiikista, saaduista palkinnoista jne |

|  |  |  |
| --- | --- | --- |
| Tiedon syntyminen | Kuvaus | Esimerkki |
| Kuka | Kuka kirjaa metadatan | Tuottaja ilmoittaa tiedon kopiostolle ja APFIlle verkkolomakkeella sekä sisällyttää elokuvaan lopputekstit |
| Miksi | Mihin metadataa käytetään, mikä motivoi kirjaamaan ja ylläpitämään metadataa | Tuottaja ei saa hänelle kuuluvia tekijänoikeuskorvauksia, ellei hän ole asiakkaana rekisteröinyt elokuvaansa |
| Miten & Koska | Millaisia standardeja, välineitä, organisaatioita metadatan syntymiseen liittyy. Mihin vaiheeseen luovaa prosessia metadatan synty liittyy | Kun elokuva on valmis, tuottaja rekisteröi elokuvan, toivottavasti sille kuuluvan ISAN-numeron kera, tuottajien (APFI) verkkosivun kautta ja tekijöiden (Kopiosto) verkkosivujen kautta. |

1. <http://www.linkedcontentcoalition.org/> [↑](#footnote-ref-1)